### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 9

Rīgā 2014. gada 28.augustā

**Sēdi vada –** Ekonomikas ministrs V.Dombrovskis

# **Ar balsstiesībām piedalās** - Tautsaimniecības padomes locekļi: J.Endziņš, M.Bičevskis, H.Danusēvičs, E.Baldzēns, J.Biķis, I.Šure, A.Jaunsleinis, A.Ozolu pārstāv A.Jaunzeme.

# **Pieaicinātās personas:**

|  |  |
| --- | --- |
| Satiksmes ministra padomnieks  | K.Briškens |
| Zemkopības ministrijas Tirgus un tiešā atbalsta departamenta Pārtikas nozares nodaļas vadītāja  | I. Mežiniece-Briede |
| Zemkopības ministrijas valsts sekretāra vietniece | R. Krieviņa |
| Biedrības "Zemnieku Saeima” valdes priekšsēdētāja vietniece  | M.Dzelzskalēja |
| Valsts Ieņēmumu dienesta Nodokļu pārvaldes direktors | J.Gaiķis |
| Finanšu ministrijas pārstāvis | R.Auziņš |
| Biedrības "Latvijas Auto" prezidents | V.Trēziņš |
| Latvijas Darba devēju konfederācijas Tautsaimniecības eksperte nozaru jautājumos pastāvīgā pārstāve | I. Kiukucāne |
| Biedrības “Latvijas Zivrūpnieku savienība” prezidents | D.Šmits |
| Ekonomikas ministrijas valsts sekretāra vietnieks  | A.Liepiņš  |
| Ekonomikas ministrijas parlamentārā sekretāre  | I.Platonova |
| Ekonomikas ministra padomniece | I.Zvaigzne |
| Ekonomikas ministrijas Uzņēmējdarbības konkurētspējas departamenta Ārvalstu investīciju piesaistes, tūrisma un eksporta veicināšanas nodaļas vadītājs  | J.Volberts |
| Ekonomikas ministrijas ES fondu ieviešanas departamenta ES struktūrfondu privātā sektora nodaļas vadītājs | G.Silovs |
| Ekonomikas ministrijas Sabiedrisko attiecību nodaļas vadītāja | E.Urpena |
| Ekonomikas ministrijas Uzņēmējdarbības konkurētspējas departamenta direktore | I.Beināre |
| Ekonomikas ministrijas Uzņēmējdarbības konkurētspējas departamenta direktores vietnieks | K.Soms |
| Ekonomikas ministrijas Uzņēmējdarbības konkurētspējas departamenta pārstāvis | M.Zondaks |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:05.

**Darba kārtība:**

1. Tautsaimniecības padomes 2014.gada 21.augusta sēdes protokola Nr.7 apstiprināšana.
2. Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā*.*

**1.§**

**Tautsaimniecības padomes 2014.gada 21.augusta sēdes protokola Nr.7 apstiprināšana**

--------------------------------------------------------------------------------------------------

(V.Dombrovskis)

Apstiprināt Tautsaimniecības padomes (turpmāk tekstā – TSP)sēdes 2014.gada 21.augusta sēdes protokolu Nr.7.

**2.§**

**Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā**

--------------------------------------------------------------------------------------------------

(V.Dombrovskis, A.Liepiņš, A.Jaunsleinis, K.Briškens, R.Auziņš, I.Šure, I. Mežiniece-Briede, R.Krieviņa, I.Platonova, H.Danusēvičs, D.Šmits, J.Endziņš, E.Baldzēns, V.Trēziņš, M.Dzelzskalēja , J.Gaiķis)

**Sēdes laikā izteiktie viedokļi un nolemtais:**

 A.Liepiņš informē klātesošos, ka š.g. 26.augusta Ministru kabineta sēdē tika uzdots sagatavot protokollēmuma projektu, kas paredz vairākus uzdevumus iesaistītajām nozaru ministrijām par to tālāko darbību Krievijas sankciju ietekmes mazināšanai, kā arī Ekonomikas ministrijai tika uzdots reizi nedēļā sasaukt Tautsaimniecības padomes sēdes un informēt koalīcijas partnerus un sabiedrību par situācijas izmaiņām. Protokollēmums pašlaik tiek skaņots ar Valsts kanceleju.

 A.Liepiņš informē, ka š.g. 26.augusta Ministru kabineta sēdē tika apstiprināti "Grozījumi likumā "Par nodokļiem un nodevām"".

 A.Liepiņš norāda, ka Ekonomikas ministrija (turpmāk tekstā – EM) sadarbībā ar Latvijas Investīciju un attīstības aģentūru (turpmāk tekstā – LIAA) ir sagatavojusi projektus grozījumiem Ministru kabineta noteikumos ārējo tirgu apgūšanai, aicinot klātesošos iepazīties ar noteikumu projektiem un sniegt komentārus vai priekšlikumus līdz š.g.2.septembrim (noteikumi tika nosūtīti pirms TSP sēdes).

 A.Liepiņš informē, ka pašlaik ir sagatavoti grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”, paredzot komersantiem un lauksaimniecības pakalpojumu kooperatīvajām sabiedrībām kredītbrīvdienu garantiju piešķiršanu līdz vienam gadam, kuri tiek skaņoti ar Tieslietu un Finanšu ministriju.

 Pašreiz EM sadarbībā ar Latvijas Komercbanku asociāciju strādā pie „kredītbrīvdienām” un to metodikas, kā šīs atlaides tiks piemērotas.

 Š.g. 22. un 25.augustā ir notikušas tikšanās ar nozaru pārstāvjiem un uzņēmējiem, kurus ir skārušas Krievijas embargo sankcijas, lai apkopotu informāciju, kādus pasākumus papildus jāveic, lai uzlabotu ārējo tirgu un celtu konkurētspēju, kādus papildus grozījumus ir nepieciešams veikt noteikumos. Tika runāts arī par nepieciešamību iestrādāt pasākumus LIAA darbības plānam 2014.gada beigām, 2015.gada sākumam.

 Š.g. 28.augustā plkst. 10:30 Ekonomikas ministrijas 406.zālē notiks tikšanās ar lielākajiem piena pārstrādātājiem par nepieciešamajiem pasākumiem eksporta veicināšanā.

 K.Briškens informē, ka pašlaik notiek darbs nodokļu jomā un tiek plānots iesniegt uz š.g. 30.septembra Ministru kabineta sēdi konkrētus grozījumu projektus. No Finanšu ministrijas puses (saskaņots ar Satiksmes ministriju, nozaru asociācijām) tiks iesniegts informatīvais ziņojums ar priekšlikumu apkopojumu, par kuriem vēl nav panākta vienošanās, bet plānots rasts kompromisu.

 K.Briškens informē, ka no autopārvadātāju puses pašlaik tiek veiktas sekojošas darbības: uz š.g. 2.septembri Ministra kabineta sēdi tiks virzīti grozījumi „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” (pašlaik turpinās saskaņošana ar Eiropas Komisiju), notiek sarunas ar Finanšu ministriju par PVN maksājuma atlikšanu līzingā ņemtajām automašīnām, ja tās tiek atgrieztas atpakaļ līzinga devējiem, kā arī tiek diskutēts ar Finanšu ministriju par „nodokļu brīvdienu” piešķiršanas nosacījumiem autopārvadātājiem.

 I.Mežiniece-Briede informē, ka š.g. 26.augusta Ministra kabineta sēdē tika izskatīts informatīvais ziņojums par zaudējumiem piena nozarē un tika apstiprināts Ministru kabineta noteikumu projekts par valsts atbalsta piešķiršanu piena lopkopībai 6 milj. Euro apmērā. Zemkopības ministrija (turpmāk tekstā – ZM) pašlaik gatavo grozījumus noteikumu projektā „Par lauksaimniecības un lauku attīstības kredīta garantēšanas kārtību”, plānojot paredzēt lielāku kredītu garantiju apmēru lauksaimniekiem līdz 1 milj. Euro.

 Tā pat ZM ir vērsušies atkārtoti Eiropas Komisijā ar lūgumu palielināt de minimis atbalsta summas tiem uzņēmumiem, kuri cietuši no Krievijas embargo sankcijām, ZM ir vērsusies Eiropas Komisijā ar lūgumu ES palielināt atbalstu Skolas piena programmu finansējumam, kā arī ir lūgts steidzamības kārtā saskaņot valsts atbalsta shēmu izmaiņas saistībā ar kredīta garantiju un lopkopības sektora atbalsta programmām.

 Zemkopības ministrija kopā ar Finanšu ministriju (turpmāk tekstā – FM) un Iepirkumu uzraudzības biroju pašlaik strādā pie Ministru kabineta instrukcijas projekta izstrādes, lai veicinātu vietējo pārtikas projektu īpatsvaru publiskajos iepirkumos.

 FM informē, ka pagājušā valdības sēdē tika izskatīti "Grozījumi likumā "Par nodokļiem un nodevām"", ar kuriem paredzēts dot iespēju Valsts Ieņēmumu dienestam (turpmāk tekstā – VID) pagarināt nokavētos nodokļu maksājumus uzņēmumiem, kuri cietuši Krievijas Federācijas noteiktā importa ierobežojuma rezultātā. Ministru kabinets ir uzdevis projektu precizēt, saskaņot ar Tieslietu ministriju, Satiksmes ministriju un iesniegt Valsts kancelejai tālākai nosūtīšanai Saeimai. Plānotais iesniegšanas termiņš Valsts kancelejā ir š.g. 28.augusts.

 FM arī komunicē ar Eiropas Komisiju jautājumā par valsts atbalsta tiesisko regulējumu.

 FM pārstāvis arī skaidro, ka informatīvā ziņojuma "Par paveikto Krievijas ekonomisko sankciju negatīvo seku mazināšanai un veicamajām eksporta veicināšanas aktivitātēm" daļā par Satiksmes ministrijas (turpmāk tekstā – SAM) priekšlikumiem, kas skar nodokļu jomu, tika nolemts, ka FM, SAM un nozares asociācijas sagatavos normatīvo aktu grozījumu redakcijas iesniegs izskatīšanai MK š.g. 30.septembra sēdē. Gadījumā, ja viedokļi būtiski atšķirsies un nebūs iespējams sagatavot saskaņotas redakcijas, projekti ir jāiesniedz nesaskaņoti diskusijām MK sēdē. Par jautājumiem, kuru risināšanai nav nepieciešams veikt grozījumus normatīvajos aktos, tiks iesniegts informatīvais ziņojums.

 I.Šure norāda atkārtoti par nepieciešamību veikt monitoringus par divām grupām: vietējo preču īpatsvaru tirdzniecības ķēdēs; vietējo ražotāju īpatsvara iepirkums pašvaldības un valsts iestāžu publiskajos iepirkumos.

 I. Mežiniece-Briede norāda, ka uzdevums attiecībā uz publisko iepirkumu monitoringu jau tika uzdots iepriekšējā Tautsaimniecības padomes sēdē.

 A.Liepiņš norāda, ka divu nedēļu laikā FM kopā ar ZM jāsagatavo un Ministru kabinetā jāiesniedz instrukcija, kas noteiks pienākumu tiešās pārvaldes iestādēm iegādāties Zaļā iepirkumu prasībām atbilstošus produktus.

 Ministrs attiecībā uz šo uzdevumu piedāvā  protokollēmuma punktu, kas paredz Vides aizsardzības un reģionālās attīstības ministrijai sadarbībā ar Iepirkuma uzraudzības biroju, kā arī piesaistot sarunās Latvijas Pašvaldību savienības pārstāvjus, nedēļas laikā apzināt šāda monitoringa izveides modeli un izmaksas, par to informējot TSP locekļus š.g. 4.septembra sēdē.

 Ministrs norāda, ka lūgs arī Centrālās Statistikas pārvaldes viedokli jautājumā par vietējo preču īpatsvara monitoringu tirdzniecības ķēdēs.

 V.Trēziņš norāda, ka pieaug konkurence autopārvadājumu nozarē un turpinās cenu kritumi pakalpojumu cenām, pietuvojoties pašizmaksai. Pašlaik arī ir izveidojusies situācija, kad komersantiem, kuriem mašīnas ir ņemtas līzingā, daļa autopārvadājumi ir apstājušies. Nedaudz jūtama arī autopārvadājumu pakalpojumu kāpums saistībā ar Baltkrieviju.

 M.Dzelzskalēja norāda, ka šobrīd būtiskas izmaiņas no š.g. 21. līdz 28.augustam piena tirgū nav manītas.

 M.Dzelzskalēja norāda, ka atbalsta I.Šures norādījumu veikt monitoringu pašvaldības un valsts iestāžu publiskajos iepirkumos.

 M.Dzelzskalēja informē, ka šobrīd ir novērots, ka ne visur ir pareizi lielākajos veikala tīklos izvietotas informācijas kampaņas Latvijā ražotajiem produktiem, aicinot iesaistītās puses mēģināt veikt sarunas šajā jautājumā.

 ZM informē, ka šo jautājumu varētu izrunāt š.g. 4.septembrī, kad zemkopības ministrs tiksies ar mazumtirdzniecības ķēžu vadītājiem, piena pārstrādes uzņēmumu pārstāvjiem un nozaru asociācijas vadītājiem un Latvijas Tirdzniecības rūpniecības kameru (LTRK). Tēma - kā veicināt un uzlabot piena produktu noietu lielveikalos.

 J.Endziņš informē, ka š.g. 2.septembrī plkst.10:00 LTRK notiks sanāksme ar visām iesaistītājam pusēm par ilgtermiņa kampaņu „Latvijas Labums” konstatējot aktuālākās problēmas un sniedzot priekšlikumus par kampaņas attīstību.

 J.Gaiķis informē, ka pašlaik tiek saņemti iesniegumi no komersantiem par pievienotās vērtības nodokļa atmaksas izskatīšanu un uzņēmuma ienākuma nodokļa avansa maksājumu samazināšanu.

 Ņemot vērā, ka par šajā sēde nolemto daļu informācijas atskaite jāiesniedz Koalīcijas sadarbības padomē, lūgums iesaistītajām nozaru ministrijā nosūtīt Ekonomikas ministrijai detalizētu aprakstu par pašlaik veiktajiem un plānotajiem pasākumiem saistībā ar Krievijas embargo sankciju ietekmes mazināšanu līdz š.g. 28.augusta darba dienas beigām.

 Nākamo Tautsaimniecības padomes sēdi sasaukt š.g.4.septembrī plkst. 9:00 (sēdes norises vieta tiks precizēta).

Sēdi slēdz plkst. 10:10.

Sēdes vadītājs V.Dombrovskis

Sēdes protokolētāja D.Freimane